Document ID: /fineweb-2-swissfilter-quality_10-filterrobots/filtered/02038.jsonl.gz/5036

La colonna avant l’apoteca Steinbock a Cuira è pli curta ch’anc avant in’emna. Tenor la manadra da l’apoteca Monika Fehr haja dà 60% damain reservaziuns cumpareglià cun in di ch’ils tests eran anc gratuit.
Betg dapertut tuttina char
En l’apoteca Steinbock custa in test per survegnir il certificat da nov 47 francs. Tenor Monika Fehr sajan ins sa decidì per il pretsch che la Confederaziun haja proponì. I valia dentant la fiera libra.
Jau poss far dar 1'000 francs per il test u laschar el gratuit.
In grond levgiament
Monika Fehr è cuntenta ch’i dat ussa puspè damain da far. Ils davos mais saja ses persunal adina puspè vegnì als cunfins. Durant dis intensivs hajan pli che 10 persunas lavurà il medem mument en l'apoteca. La situaziun pli ruassaivla fetschia bain a tuttas collavuraturas e collavuraturs.